জন ম্যাকলারিন

জন উইলিয়াম ম্যাকলারিন (; জন্ম: ২২ ডিসেম্বর, ১৮৮৬ - মৃত্যু: ১৭ নভেম্বর, ১৯২১) কুইন্সল্যান্ডের টুয়ং এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সালে একটিমাত্র টেস্টে অস্ট্রেলিয়ার প্রতিনিধিত্ব করার সুযোগ পান জন ম্যাকলারিন।

ঘরোয়া প্রথম-শ্রেণীর ক্রিকেটে তিনি কুইন্সল্যান্ডের পক্ষে খেলতেন।Queensland players". CricketArchive. Retrieved 29 April, 2017. দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জন ম্যাকলিরন।

 খেলোয়াড়ী জীবন 
১৯১১-১২ মৌসুমের অ্যাশেজ সিরিজের পঞ্চম টেস্টে অভিষেক ঘটে তার। এরফলে প্রথম কুইন্সল্যান্ডার হিসেবে টেস্ট খেলার সুযোগ লাভ করেন। ২৩ ফেব্রুয়ারি, ১৯১২ তারিখে সিডনি ক্রিকেট গ্রাউন্ডে অনুষ্ঠিত অসীম সময়ের টেস্ট খেলায় তিনি ০/৪৭ ও ১/২৩ এবং উভয় ইনিংসেই শূন্য রানে অপরাজিত ছিলেন। ফ্রাঙ্ক ফস্টারকে বোল্ড করে একমাত্র টেস্ট উইকেট পান। খেলায় তার দল ৭০ রানে পরাজিত হয়েছিল।Fifth Test match, Australia v England 1911-12, retrieved: 29 April, 2017

 ব্যক্তিগত জীবন 
এলিজাবেথ ম্যাকইনটায়ার এবং উইলিয়াম ম্যাকলারিন দম্পতির সন্তান ছিলেন তিনি। ১৭ নভেম্বর, ১৯২১ তারিখে কুইন্সল্যান্ডের হাইগেট হিল এলাকায় তার দেহাবসান ঘটে। এরপূর্বে ডায়াবেটিস রোগে আক্রান্ত হন। মাত্র ৩৪ বছর বয়সে তার মৃত্যু ঘটে ও ব্রিসবেনে টুয়ং সমাধিক্ষেত্রে তাকে সমাহিত করা হয়।McLaren John William  — Brisbane City Council Grave Location Search

 তথ্যসূত্র 

 আরও দেখুন 
 রায়ান ম্যাকলারিন
 এক টেস্টের বিস্ময়কারী
 অস্ট্রেলীয় টেস্ট ক্রিকেটারদের তালিকা

 বহিঃসংযোগ 



বিষয়শ্রেণী:১৮৮৬-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:ব্রিসবেন থেকে আগত ক্রিকেটার
বিষয়শ্রেণী:অস্ট্রেলীয় ক্রিকেট প্রশাসক
বিষয়শ্রেণী:বহুমূত্ররোগে মৃত্যু